**Mej Kerol Džemison** (engl. ; rođena 17. oktobra 1956. godine u Alabami) fizičar je i astronaut, prva Afroamerikanka koja se otisnula u svemir.

Detinjstvo i mladost
--------------------

Rođena je u petočlanoj porodici u Dekejturu u Alabami. Sa ocem Čarlijem, koji se bavio popravkom krovova, majkom Doroti (učiteljicom), bratom i sestrom, trogodišnja Mej se preselila u Čikago, u Ilinois, kako bi se deci obezbedili bolji uslovi za obrazovanje.

Tokom pohađanja srednje škole Morgan Park, nameravala je da upiše biomedicinsko inženjerstvo, a nakon što je 1973. diplomirala sa najvišim ocenama, dobila je stipendiju National Achievement Scholarship i upisala hemijsko inženjerstvo na Stanfordskom univerzitetu. Na osnovnim studijama bavila se i vannastavnim aktivnostima, a diplomirala je 1977. Nakon toga je upisala doktorske studije na medicinskom koledžu Univerziteta Kornel. Neko vreme je studirala na Kubi i u Keniji, a volontirala je na Tajlandu u kambodžanskom izbegličkom kampu. Doktorirala je 1981. godine.

Zaposlila se u medicinskom centru u Los Anđelesu, a zatim u mirovnoj korporaciji medicinskog osoblja u Sijera Leoneu i Liberiji, gde je radila i medicinska istraživanja.

Karijera u astronomiji
----------------------

Nakon povratka u Ameriku 1985. godine prijavila se za astronautski trening program agencije NASA. Selekcioni program je odložen zbog katastrofe koja je zadesila spejs-šatl *Čelendžer*, tako da je u agenciju NASA konačno primljena 1987. kao jedna među 15 od 2.000 kandidata.

### Rad u agenciji NASA

Njen rad u agenciji NASA je obuhvatao: pripremne tehničke aktivnosti za lansiranje u svemirskom centru *Kenedi* na Floridi, proveravanje kompjuterskog softvera spejs-šatla u laboratoriji *Shuttle Avionics Integration Laboratory* i druge aktivnosti vezane za naučnu podršku.

Mej Džemison je 12. septembra 1992. godine postala prva afroamerikanka koja je otputovala u svemir. Bila je član posade na drugom letu orbitera *Endevor*. Putovanje u svemir je trajalo osam dana.

### Rad danas

Džemison je 1993. godine napustila posao u agenciji NASA i počela je da radi kao profesor predavač na koledžu Dartmund. Osnovala je svoju kompaniju, *Jamison Group* koja se bavi održivim energetskim razvojom i satelitskim komunikacijama sa ciljem da unapredi zdravstvenu zaštitu u Zapadnoj Africi.

Mej se bavi i popularizacijom nauke i veliki je naučni ambasador. Osnovala je međunarodni srednjoškolski kamp, učestvovala je na simpozijumu povodom stogodišnjice od izuma svemirskih letilica 2011. godine.

Časti i priznanja
-----------------

* *Essence* nagrada 1988. godine
* *Gamma Sigma Gamma* žena godine, 1989.
* počasni doktorat nauka na Likoln koledžu u Pensilvaniji 1991. godine
* počasni doktorat, Winston Salem koledž, Severna Karolina 1991.
* Nagrada muzeja DuSable 1992. godine

Bibliografija
-------------

* Jemison, Mae (2001). *Find where the wind goes: moments from my life*. New York: Scholastic. ISBN 978-0-439-13196-4. OCLC 44548911.
* Jemison, Mae (2001) (PDF). *S.E.E.ing the Future: Science, Engineering and Education*. Hanover, NH: Dartmouth College. str. 56. ERIC ED464816.

Dodatna literatura
------------------

* Blue, Rose J. *Mae Jemison: Out of this World*, Millbrook Press, 2003 -.. ISBN 978-0-7613-2570-3. pp.
* Burby, Liza N. *Mae Jemison: The First African American Woman Astronaut*, The Rosen Publishing Group, 1997 -.. ISBN 978-0-8239-5027-0. pp.
* Canizares, Susan. *Voyage of Mae Jemison*, Sagebrush Education Resources, 1999 -.. ISBN 978-0-613-22577-9. pp.
* Ceaser, Ebraska D. *Mae C. Jemison: 1st Black Female Astronaut*, New Day Press, 1992.
* Polette, Nancy. *Mae Jemison*, Scholastic Library Publishing, 2003 -.. ISBN 978-0-516-27783-7. pp.
* Raum, Elizabeth. *Mae Jemison, Heinemann Library*, 2005 -.. ISBN 978-1-4034-6942-7. pp.
* Sakurai, Gail. *Mae Jemison: Space Scientist*, Scholastic Library Publishing, 1996 -.. ISBN 978-0-516-44194-8. pp.
* Yannuzzi, Della A. *Mae Jemison: A Space Biography*, Enslow Publishers, 1998 -.. ISBN 978-0-89490-813-2. pp.

Vidi još
--------

* Valentina Tereškova, prva žena u svemiru

Spoljašnje veze
---------------

***Mae Jemison*** na Wikimedijinoj ostavi

* Biografija na sajtu agencije NASA
* Mae Jemison: A bold vision for teaching arts and sciences -- together (2002)
* Mae Jemison na sajtu IMDb
* Mae Jemison (video)